**Juraj Hnilica** (\* 10. september 1985, Martin) je slovenský spevák, skladateľ, textár, hudobník a hudobný producent.

Začiatky
--------

Začal spievať ešte ako malý, keď mal 9 rokov. Vtedy na základnej škole sa úspešne zúčastňoval rôznych speváckych súťaží. Aktívnejšie sa hudbe začal venovať v roku 2001, keď spolu s kamarátmi Michalom Kulichom a Jánom Lichnerom založili kapelu Bačova fujara. S kapelou nahrali 4 albumy. Posledný z nich vyšiel v roku 2011 s názvom „Konečne!". Hnilica bol hlavným skladateľom a textárom kapely. Počas svojej hudobnej kariéry spolupracoval na rôznych projektoch a bol členom kapiel Horská Chata, Editor, Problém, Nothing. V projekte Nothing nahrali album „Príbeh muža", kde okrem iných účinkoval aj herec Marián Geišberg. Album bol súčasťou knižky Pavla „Hiraxa" Baričáka s rovnakým názvom. V roku 2014 sa rozhodol pre sólovú dráhu, keďže kapela Bačova fujara, ktorú založil prešla zmenami a momentálne nefunguje. Ako predzvesť albumu nahral akustickú verziu pesničky „Aká si krásna", kde na tvorbe videoklipu spolupracoval s organizáciou Greenpeace, ktorá mu poskytla unikátne zábery. 24. septembra 2014 vyšlo EP-čko s názvom „Dovoľte mi predstaviť sa Vám", ktoré je odrazovým mostíkom jeho ďalšieho pôsobenia. Obsahuje 5 nových skladieb + live nahrávky z koncertu, ktorý sa uskutočnil v BarMuseu v Martine 24. apríla 2014.

Účasť v súťaži *Česko Slovensko má talent*
------------------------------------------

Juraj Hnilica sa zúčastnil kastingu v súťaži Česko Slovensko má talent 2015 a postúpil ďalej. Na pódiu predviedol vlastnú napísanú skladbu „Aká si krásna". Tú doplnil aj hrou na klavíri a gitare. Ako sám priznal, nebol síce v tom čase úplne fit, ale aj napriek všetkému dokázal očariť porotu i publikum. Postúpil z Veľkého tresku rovno do finále. Vo finále ktoré sa konalo 21. novembra 2015, zaspieval pieseň „Uletení Anjeli" a skončil na 3. mieste, a stal sa víťaz diváckeho hlasovania.

Diskografia
-----------

### 2015 – Dovoľte mi predstaviť sa Vám

1. Lúkam, Riekam, Horám
2. Blázon
3. Keby Teba Niet
4. Spoznajme Seba
5. Aká Si Krásna
6. Uletení Anjeli

*Live nahrávky z koncertu v martinskom Barmuseum (24. apríl 2014)*
1. Farebná
2. Nič Iné
3. Túlavé Cesty
4. Strácaš Sa Človek
5. Vstaň
6. Koniec
7. Len Ty Smieš
8. Skafander
9. Milión Bohov + Bonus ČSMT Verzie Pesničiek
10. Aká Si Krásna
11. Uletení Anjeli

### 2017 – Slnečný

1. Prechádzka
2. Každé Ráno
3. Láska Je Ako Voda
4. Se Skrývám
5. Zrkadlá
6. Krásne Je Snívať
7. Cítiš Ten Pokoj
8. Jeden Rok
9. S Láskou Posledný Mesiac Sa Lúči
10. Usmej Sa Na život
11. Zem Sa Kýva Do Strán
12. Sám Sebou

### 2020 – Pohni líca

1. Neverím V Neskoro
2. Ďuripavián
3. Svet Nie Je Zlý!
4. 1+1=3
5. S Nami
6. Kristián
7. Krídla Z Pavučín
8. Celých 15 Rokov
9. Čo Sa Deje?
10. Kým Si Spala
11. Okovy
12. Oceán

Referencie
----------

1. ↑  CASLAVSKY, Martin. *Juraj Hnilica | CS MUSIC* [online]. www.csmusic.sk, [cit. 2022-04-15]. Dostupné online. (po česky)
2. ↑  CASLAVSKY, Martin. *Bačova fujara | CS MUSIC* [online]. www.csmusic.cz, [cit. 2022-04-15]. Dostupné online. (po česky)
3. ↑   *Nothing* [online]. Bandzone.cz, [cit. 2022-04-15]. Dostupné online. (po česky)
4. ↑   *Juraj Hnilica: Dovoľte mi predstaviť sa Vám*. [s.l.] : [s.n.]. Dostupné online.
5. ↑   *TRAFAČKA | KONCERT: Juraj Hnilica & band* [online]. trafacka.sk, [cit. 2022-04-15]. Dostupné online.
6. ↑   *Juraj Hnilica* [online]. ShowPortal.sk, [cit. 2022-04-15]. Dostupné online.
7. ↑   *Juraj Hnilica & Band - (LIVE celý koncert 2014)* [online]. [Cit. 2022-04-15]. Dostupné online.
8. ↑   *Česko Slovensko má talent (5. řada)*. [s.l.] : [s.n.], 2022-02-13. Page Version ID: 20934667. Dostupné online. (po česky)
9. ↑  AKTUALITY.SK. *V Martine sa zrodila spevácka hviezda. Juraj Hnilica ukázal svoj neskutočný talent* [online]. Aktuality.sk, [cit. 2022-04-15]. Dostupné online.
10. ↑  BEDY. *ČSMT 2015: Velké finále již dnes!* [online]. 2015-11-21, [cit. 2022-04-15]. Dostupné online. (po česky)
11. ↑   *Juraj Hnilica – RadioSlovakia* [online]. [Cit. 2022-04-15]. Dostupné online. Archivované 2022-04-19 z originálu.

Externé odkazy
--------------

* Oficiálne stránky www.durikes.sk